OpenLLM-France/wikimedia huggingface dataset:
# Agitador magnètic

Un agitador magnètic consisteix en una petita barra magnètica (anomenada barra d'agitació) la qual està normalment coberta per una capa de plàstic (habitualment tefló) i una placa davall de la qual es té un magnet rotatori o una sèrie d'electromagnets disposats en forma circular a fi de crear un camp magnètic rotatori. És molt freqüent que aquesta placa tengui un arranjament de resistències elèctriques amb la finalitat de dotar-lo del calor necessari per escalfar algunes solucions químiques. Durant l'operació d'un agitador magnètic típic, la barra magnètica d'agitació (també anomenada puça o bala magnètica) es deixa lliscar dins d'un contenidor, ja sigui un matràs o un vas de precipitats - de vidre de borosilicat preferentment- contenint algun líquid per agitar-lo. El contenidor és posat damunt de la placa on el camp magnètic rotatori exerceix la seva influència sobre el magnet recobert i propicia la seva rotació mecànica.

## Referències

* ↑ «Agitador Magnético » TP - Laboratorio Químico» (en castellà). [Consulta: 11 abril 2019].
Equipament de laboratori de química :
# Aertgen Claesz. van Leyden

Aertgen Claesz. van Leyden, també anomenat Aertgen van Leyden o Aert van Leyden (Leiden, ca., 1498 - 1564) fou un dibuixant, dissenyador de vitralls i pintor renaixentista neerlandès.

## Biografia

Fill d'un teixidor, el 1516 es troba documentat com a deixeble de Cornelis Engebrechtsz. De 1521 a 1564 apareix esmentat com a pintor en els registres de Leiden. Segons Karel van Mander, a més de pintar a l'oli, va proporcionar centenars de dibuixos per a vitralls. Va morir accidentalment el 1564, ofegat al canal de Leiden.
Les primeres obres atribuïdes a Aertgen van Leyden demostren la influència del seu mestre, matisada en obres posteriors pel coneixement de la pintura dels manieristes Jan van Scorel, Lucas van Leyden, Frans Floris de Vriendt i Marten Jacobszoon Heemskerk van Veen. També va rebre la influència de Hans Baldung Grien, a qui va poder conèixer en un viatge a Alemanya fet possiblement abans de 1530.
Aquesta diversitat d'influències i canvis d'estil han fet que sigui difícil reconèixer les seves obres, que amb freqüència han estat atribuïdes a altres autors. Solament el descobriment -a la fi de la dècada de 1960- del Tríptic del Judici Final del Museu de Belles Arts de Valenciennes, pintat el 1555 per a la família Montfoort, ha permès reconstruir el seu estil, encara que tentativamente, i assignar-li un reduït nombre d'obres, entre les quals cal esmentar la coneguda com el Sermó o La vocació de sant Antoni del Rijksmuseum d'Amsterdam, i el Retrat d'un donant del Museu Thyssen-Bornemisza, possiblement fragment de Les temptacions de Sant Antoni del Museu Reial de Belles Arts de Bèlgica de Brussel·les.

## Referències

* ↑ Pita Andrade, 1992, p. 253.
* ↑ Ficha de la obra en el Rijkksmuseum.
* ↑ Fitxa de l'obra en el Museu Thyssen-Bornemisza.

## Bibliografia

* Pita Andrade, José Manuel, y Borobia Guerrero, María del Mar, Maestros antiguos del Museo Thyssen-Bornemisza, Madrid, Lunwerg Editores, 1992, ISBN 84-88474-02-4

## Enllaços externs

* Aertgen Claesz. van Leyden al Rijksmuseum de Ámsterdam.
* Aertgen van Leyden al Museo Thyssen-Bornemisza.
# Ailiichthys punctata

Ailiichthys punctata és una espècie de peix de la família dels esquilbèids i de l'ordre dels siluriformes que es troba a Àsia: el Pakistan, l'Índia i Bangladesh.
Els mascles poden assolir 10 cm de longitud total.
És ovípar i els ous no són protegits pels pares. És un peix d'aigua dolça i de clima tropical.

## Referències

* ↑ «Ailiichthys punctata». Catalogue of Life. (anglès) (anglès)
* ↑ Rahman, A.K.A., 1989. Freshwater fishes of Bangladesh. Zoological Society of Bangladesh. Department of Zoology, University of Dhaka. 364 p.
* 1 2 3 FishBase (anglès)
* ↑ Talwar, P.K. i A.G. Jhingran, 1991. Inland fishes of India and adjacent countries. Volum 2. A.A. Balkema, Rotterdam.
* ↑ Breder, C.M. i D.E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p.
# Agripí de Nàpols

Sant Agripí de Nàpols (segle iii dC) fou un bisbe de Nàpols venerat a la ciutat com a sant. Segons la tradició, Agripí fou el sisè bisbe de Nàpols, va viure a finals del segle iii, tot i que no fou màrtir.

## Cerimònia i veneració

Agripí no és tan popular com el sant de Nàpols San Gennaro.
La fundació de l'església San Gennaro extra Moenia de Nàpols està connectada a les catacumbes de San Gennaro, les més grans del sud d'Itàlia. La primera estructura fou probablement el resultat de la fusió de dos cementiris, un d'ells del segle II que conté les restes de Sant Agripí i altres del segle iv que contenen les restes de San Gennaro.
El 1744, el cardenal Giuseppe Spinelli, arquebisbe de Nàpols, dirigí la recerca de les relíquies de Sant Agripí. Trobà una gerra de marbre amb la inscripció: Relíquies que es creu que són del cos de Sant Agripí.
Les seves relíquies es col·locaren sota l'altar de la catedral de Nàpols al costat dels cossos de Sant Eutic i Acuti, sants companys de San Gennaro.

## Referències

* 1 2 Sant' Agrippino di Napoli
* ↑ «Saint Patrick's Church: Saints of November 9», 05-11-2007. Arxivat de l'original el 2007-11-05. [Consulta: 21 desembre 2020].
# Aina Calvo Sastre

Aina Calvo Sastre (Palma, 1969) és una política mallorquina del PSIB-PSOE i Batlessa de Palma des del 16 de juny de 2007 fins a l'11 de juny de 2011. Ha publicat diversos llibres i articles sobre l'educació ambiental, interpretació del patrimoni, oci i animació sociocultural.

## Biografia

Va néixer a Palma el 13 de maig de 1969. Filla d'un pare militar de Palència i d'una mare mestressa de casa mallorquina, passà gran part de la seva infància a Saragossa, des del 1975 al 1983.
Presidenta del Consell de la Joventut de les Illes Balears entre 1990 i 1992, és doctora en Ciències de l'Educació, amb la menció de Doctora Europea per la Universitat de les Illes Balears, amb la tesi doctoral sobre la incidència dels videojocs en els joves de Mallorca (1997). És professora al Departament de Pedagogia Aplicada i Psicologia de l'Educació a la Universitat de les Illes Balears des de l'any 2000, va exercir de professora visitant a la Universitat de Strathclyde de Glasgow durant l'any 1998.
Va ser diputada pel Grup Parlamentari Socialista al Parlament de les Illes Balears (2003-2004), diputada del Grup Parlamentari Socialista al Congrés dels Diputats i subdirectora general de Cooperació i Promoció Cultural de l'Agència Espanyola de Cooperació Internacional del Ministeri d'Afers Exteriors i de Cooperació. A les eleccions municipals espanyoles de 2007, el PP perdé la majoria absoluta a l'Ajuntament de Palma. Després dels comicis, el PSOE va tancar un acord de governabilitat amb el Bloc per Palma i amb Unió Mallorquina. Dia 16 de juny de 2007, Aina Calvo fou elegida, amb al suport dels dos regidors del Bloc per Palma i dels dos regidors d'Unió Mallorquina, nova batllessa de Palma. D'aquesta forma, Aina Calvo succeïa en el càrrec a la representant del Partit Popular Catalina Cirer.

## Referències

* 1 2 3 4 5 «Aina Calvo Sastre» (en castellà). Elecciones 2011. ABC, 11-05-2011. [Consulta: 13 gener 2013].
* ↑ Amorós, Mayte «El secreto de Aina». cincolobitos, 4, 01-02-2009, pàg. 20. Arxivat de l'original el 2018-07-19 [Consulta: 19 juliol 2018]. Arxivat 2018-07-19 a Wayback Machine.
* ↑ «Aina Calvo, primera investigación periférica» (en castellà). La crónica de Baleares. El País. [Consulta: 13 gener 2013].

## Enllaços externs

* Aina Calvo Sastre - Lloc web oficial
# Alcímenes de Mègara

Alcímenes (en grec antic Ἀλκιμένης, Alkimenes) fou un poeta tràgic grec, nascut a Mègara, que només es coneix perquè el menciona Suides.

## Referències

* ↑ Alcimenes a: William Smith (editor), A Dictionary of Greek and Roman biography and mythology. Vol. I. Boston: Little, Brown & Comp., 1867, p. 102
# Alanís

Alanís o Alanís de la Sierra és un municipi de la província de Sevilla (Andalusia). És situat als marges del riu Benalijar, i limita amb els municipis de Guadalcanal i San Nicolás del Puerto, i amb la província de Badajoz.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 2.108 | 2.047 | 2.038 | 2.014 | 2.030 | 2.009 | 1.984 | 1.974 | 1.937 | 1.890 | 1.887 |

## Enllaços externs

* Alanís - Lloc web oficial
# Ait M'Hamed

Ait M'Hamed (en àrab آيت امحمد, Āyt Imḥammad; en amazic ⴰⵢⵜ ⵎⵃⵎⵎⴷ) és una comuna rural de la província d'Azilal, a la regió de Béni Mellal-Khénifra, al Marroc. Segons el cens de 2014 tenia una població total de 23.696 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Albert Subirats i Altés

Albert Subirats i Altes (València, Veneçuela, 25 de setembre de 1986) és un nedador català nascut a Veneçuela. Els seus pare i mare són, respectivament, d'Alcanar (Montsià) i de Viladecans (Baix Llobregat).
Va tornar a Catalunya quan només tenia 1 any i va començar a practicar natació als 13 anys al Club Natació Sabadell. Als 17 anys va ser becat per la Universitat d'Arizona, on dirigit per Frank Busch va perfeccionar la seva tècnica. S'especialitza en l'estil papallona en 50 i 100 m.
Tot i que Espanya va reclamar-li que participés amb la selecció espanyola, Subirats va renunciar-hi i va preferir participar amb Veneçuela, país del qual en conserva la nacionalitat. Va ser el primer a guanyar una medalla per a aquest país en un Mundial de Natació. Va ser a la convocatòria de Melbourne del 2007, i va obtindre el bronze en 100 metres papallona, per darrere de Michael Phelps i d'Ian Crocker.

## Referències

* ↑ «Els altres catalans». La Directa, 19-08-2008 [Consulta: 1r gener 2017]. Arxivat 2 de gener 2017 a Wayback Machine. «Còpia arxivada». Arxivat de l'original el 2017-01-02. [Consulta: 1r gener 2017].
* ↑ Notícia a abc.net
# Acta Botánica Mexicana

Acta Botánica Mexicana, (abreujat Acta Bot. Mex.), és una revista il·lustrada amb descripcions botàniques que és editada a Mèxic des de l'any 1988.

## Estructura

La revista dona a conèixer treballs originals i inèdits en totes les àrees de la botànica, inclosa la florística, la taxonomia, tàxons nous per a la ciència, l'ecologia, l'etnobotànica, la paleontologia, l'evolució, la conservació, etc. Apareix quatre vegades a l'any amb una periodicitat estricta al gener, abril, juliol i octubre. Tot article que es presenti per a la seva publicació s'ha de sotmetre a través del sistema d'enviaments en línia. Accepta articles de recerca, notes científiques, revisions sobre temes específics i ressenyes de llibres, en castellà i anglès. És una publicació finançada per l'Instituto de Ecología, A.C. i és editada en el Centro Regional del Bajío d'aquesta institució. Es publica en paper i en format digital. A partir del número 118 (gener de 2017), es publica únicament en format digital.

## Referències

* ↑ Pàgina oficial

## Enllaços externs

* a IPNI
* Acta Botanica Mexicana a Scielo
* Acta Botanica Mexicana a la pàgina web
# Albugo laibachii

Albugo laibachii és un fong del gènere Albugo que és un paràsit del gènere Arabidopsis.

## Referències

* ↑ «A new species of Albugo parasitic to Arabidopsis thaliana reveals new evolutionary patterns in white blister rusts (Albuginaceae)». Persoonia, 22, 2009 June, pàg. 123–128 [Consulta: 24 gener 2012]. «doi:10.3767/003158509X457931»
# Albuñuelas

Albuñuelas és un municipi de la Província de Granada, Andalusia Oriental, Espanya. Situada als peus de Sierra Nevada pel seu vessant sud-oest i que es divideix, fonamentalment, en tres baris: Barri Alt amb l'Ajuntament, l'església parroquial del Salvador, de mitjans del segle xviii i una construcció d'època medieval com és la Torre del Tío Bayo; Barrio Bajo amb l'ermita dedicada a Sant Sebastià d'inicis del segle xvi i La Loma, zona d'actual creixement.

## Demografia

Evolució demogràfica :
| 1930 | 1940 | 1950 | 1960 | 1970 | 1981 | 1991 | 2001 | 2005 |
| 2472 | 2413 | 2426 | 2300 | 1980 | 1595 | 1367 | 1156 | 1102 |
# Aguls

Els aguls són un grup ètnic del Caucas, a la república de Daguestan de la Federació Russa. Segons el cens rus de 2002 el seu nombre és de 28.297 individus. Ètnicament, els aguls estan relacionats amb els lesguians. La seva llengua pròpia és l'agul, si bé utilitzen lesguià per comunicar-se amb els seus veïns i molts d'ells coneixen el rus. Hi ha quatre grups d'agul, distribuïts en quatre valls diferents: els Aguldere, els Kurakhdere, els Khushandere i els Khpyukdere.
La seva àrea d'assentament principal és la conca dels rius Tzuragtxakh i Kurakh a les muntanyes del sud del Daguestan. Aproximadament el 67% de aguls viuen al camp - en la majoria al raion d'Agulo, on representen més del 90% de la població. Altres zones residencials són els llogarets Stxamtxal, Tiubei les ciutats de Makhatxkala i Derbent. Sempre ha viscut de l'agricultura i la ramaderia, i últimament, del treball en la indústria

## Referències

* 1 2 3 4 «Cens rus de 2002». Arxivat de l'original el 2008-02-02. [Consulta: 24 desembre 2009].
* ↑ «&n_page=1 Cens ucraïnès de 2001». Comitè Estatal d'Estadística d'Ucraïna.

## Enllaços externs

* (anglès) El Llibre Roig dels Pobles de l'Imperi Rus: Aguls
# Alcoba

Alcoba o Alcoba de los Montes és un municipi de la província de Ciudad Real a la comunitat autònoma de Castella-La Manxa.

## Demografia

Evolució demogràfica :
| 2001 | 2002 | 2003 | 2004 | 2005 | 2006 |
| 784 | 801 | 779 | 757 | 753 | 744 |
# Agustín Sánchez Quesada

Agustín Sánchez Quesada (Santa Cruz de Tenerife, Canàries, 30 d'agost de 1931-ibídem, 28 de novembre de 2015) va ser un futbolista espanyol que jugava a la posició de davanter.

## Clubs

| Club | País | Any | Notes |
| Real Unión de Tenerife | Espanya | | |
| Club Atlético de Madrid | Espanya | 1952 - 1960 | va guanyar la Copa del Rei (1959/60) |
| Reial Oviedo | Espanya | 1960 - 1962 | |

## Referències

* 1 2 «Agustín, el cònsol dels anys 50». eldia.es, 02-01-2009.
* ↑ «MOR AGUSTÍN SÁNCHEZ, DAVANTER DE L'ATLÈTIC EN ELS ANYS 50». Ràdio intereconomía, 29-11-2015 [Consulta: 14 desembre 2015]. Arxivat 2015-12-08 a Wayback Machine. «Còpia arxivada». Arxivat de l'original el 2015-12-08. [Consulta: 14 desembre 2015].

## Enllaços externs

* Fitxa del jugador
# Almoguera

Almoguera és un municipi de la província de Guadalajara, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 782 | 862 | 1146 | 1418 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# Alpine F1 Team

BWT Alpine F1 Team és una escuderia francesa de Fórmula 1 amb seu al Regne Unit propietat del Grup Renault que farà el seu debut en la temporada 2021. Substituirà a Renault F1 Team per promocionar Alpine, la marca de cotxes esportius del grup Grup Renault.

## Història
### 2021

Durant la seva primera temporada com escuderia al mundial de Fórmula 1 l'any 2021 Alpine alinea a Fernando Alonso i Esteban Ocon.
El Gran Premi d'Hongria l'escuderia va aconseguir la seva primera victòria al campionat de la mà d'Esteban Ocon.

### 2022

En la temporada 2022 l'empresa BWT s'uneix com a principal patrocinador de l'equip.

## Resultats

| Any | Nom | Cotxe | Motor | Pneumàtics | Combustible | No. | Pilots | Punts | WCC |
| 2021 | Alpine F1 Team | A521 | Renault E-Tech 20B 1.6 V6 t | P | BP | N/A | Esteban Ocon Fernando Alonso | 155 | 5è |
| 2022 | BWT Alpine F1 Team | A5? | Renault E-Tech 1.6 V6 t | P | BP | N/A | Esteban Ocon Fernando Alonso | 173 | 4t |

## Referències

* ↑ «Renault to rebrand as Alpine F1 Team in 2021». Formula One World Championship Limited.
* ↑ «Fernando Alonso 'ficha' por Alpine F1 Team para 2021: Renault cambia de nombre y colores» (en castellà), 06-09-2020. [Consulta: 1r agost 2021].
* ↑ «Standings» (en anglès). [Consulta: 1r agost 2021].
Equips i pilots que disputen la Temporada 2024 de Fórmula 1 :
Red BullMercedesFerrariMcLaren-MercedesAston Martin-Mercedes
1. Max Verstappen
11. Sergio Pérez
44. Lewis Hamilton
63. George Russell
16. Charles Leclerc
55. Carlos Sainz
4. Lando Norris
81. Oscar Piastri
14. Fernando Alonso
18. Lance Stroll :
Alpine-RenaultWilliams-MercedesAlphaTauri-RBPTSauber-FerrariHaas-Ferrari
10. Pierre Gasly
31. Esteban Ocon
23. Alexander Albon
2. Logan Sargeant
3. Daniel Ricciardo
22. Yuki Tsunoda
24. Guanyu Zhou
77. Valtteri Bottas
20. Kevin Magnussen
27. Nico Hülkenberg :
# Torrent del Lli

El Torrent del Lli és un torrent de Valldemossa, Mallorca.

## Enllaços externs

* Descente-canyon.com
# Setge de Carcassona (725)

Ànbassa ibn Suhaym al-Kalbí, que havia estat nomenat valí de l'Àndalus l'agost del 721 pel valí d'Ifríqiya, Yazid ibn Abi-Múslim, per tal d'acabar amb la interinitat d'Abd-ar-Rahman al-Ghafiqí va enviar durant tres anys seguits expedicions a Septimània però no va poder sotmetre ni Carcassona ni Nimes, perquè els soldats només els preocupava el botí i conquerir una vila emmurallada requeria esforços i sacrificis.
Finalment, el 725, Ànbassa va assumir personalment el comandament i, sortint des de la recentment ocupada Arbuna (Narbona) va rendir Carcassona, llavors Ànbassa es va dirigir a l'altra punta de Septimània i va sotmetre Nimes.

## Bibliografia

* Rovira i Virgili, Antoni. Història Nacional de Catalunya, volum II. Edicions Pàtria, 1920, p. 337 a 338.
# Manfred della Scala

Manfred della Scala, nascut el 1215, fou canònic de la catedral de Verona i el 1241 bisbe de la ciutat, càrrec que va exercir fins a la seva mort el 1256. Fou fill de Jacopino della Scala i germà de Mastino I della Scala i d'Albert I della Scala.
# Avellaners del Pere Pla

Els Avellaners del Pere Pla és un bosc del terme municipal de Monistrol de Calders, al Moianès.
Aquest bosc de pins -no hi queda res dels avellaners que donaren nom al lloc- és al Sot de Pumanyà, del qual ocupa tot el fons de vall, a la meitat septentrional.

## Bibliografia

* ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006.
# Quèquicom

Quèquicom és un programa setmanal de divulgació de la ciència emès per Televisió de Catalunya en C33 des del març de 2006. Quèquicom té la voluntat de dotar els espectadors dels coneixements bàsics per entendre la natura i els aspectes cientificotècnics d'aquesta societat i, alhora, per facilitar la comunicació dels científics amb els ciutadans.

## Àrees temàtiques

Les àrees temàtiques d'interés principal que tracta el programa són:
* les ciències bàsiques i experimentals,
* la salut (també psicològica),
* la natura i el medi ambient,
* la tecnologia,
* la història entesa com a lligam dels àmbits anteriors.

## Emissió

Dimecres a les 22.00 hores al C33.

## Premis i reconeixements

Des de la seva creació el 2006 ha rebut diversos guardons, entre els quals destaquen:
* 2008 - “Science Media Prize International” Novo Nordisk.
* 2008 i 2009 - Premi Periodisme en medicina Boehringer Ingelheim. categoria de mitjans audiovisuals.
* 2009 - Placa Narcís Monturiol, de la Generalitat de Catalunya, al mèrit científic, atorgat per primera vegada a un mitjà de comunicació.
* 2013 -Premi a la divulgació científica del Festival Internacional Telenatura-2013, Universitat de Navarra.
* 2015 - Premi Nacional de Comunicació Científica Arxivat 2017-03-16 a Wayback Machine..
* 2015 - Premi Òmnium de Comunicació.
* 2017 - Premi Fundació Adana com a millor treball de comunicació sobre el TDAH en els darrers 20 anys.
* 2017 - Premi Manel Xifra a la transferència de Coneixement, atorgat pel Col·legi d'Enginyers de Girona i Comexi

## Referències

* ↑ «Pestanya Participa del web del Quèquicom». [Consulta: 17 febrer 2022].
* ↑ «Blog del Quèquicom». Arxivat de l'original el 2014-09-01. [Consulta: 21 agost 2014].

## Enllaços externs

* Blog del programa Quèquicom
* Web del programa Quèquicom Arxivat 2020-07-17 a Wayback Machine.
# Alcoa (Tennessee)

Alcoa és una població dels Estats Units a l'estat de Tennessee. Segons el cens del 2000 tenia 7.734 habitants.

## Demografia

Segons el cens del 2000, Alcoa tenia 7.734 habitants, 3.489 habitatges, i 2.159 famílies. La densitat de població era de 216,5 habitants/km².
Dels 3.489 habitatges en un 24,4% hi vivien nens de menys de 18 anys, en un 44,6% hi vivien parelles casades, en un 13,6% dones solteres, i en un 38,1% no eren unitats familiars. En el 33% dels habitatges hi vivien persones soles el 12,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,8.
Per edats la població es repartia de la següent manera: un 20,9% tenia menys de 18 anys, un 8% entre 18 i 24, un 29,1% entre 25 i 44, un 24,7% de 45 a 60 i un 17,2% 65 anys o més.
L'edat mediana era de 40 anys. Per cada 100 dones de 18 o més anys hi havia 87,4 homes.
La renda mediana per habitatge era de 33.520 $ i la renda mediana per família de 44.333 $. Els homes tenien una renda mediana de 31.464 $ mentre que les dones 23.212 $. La renda per capita de la població era de 19.526 $. Entorn del 9,1% de les famílies i l'11,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Alcoa». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Alcoa». American Fact Finder. Oficina del Cens dels Estats Units, 12-01-2010.